ועדת החינוך, התרבות והספורט, כנסת 20, פרוטוקול מספר 76, 2015-11-03 13:00

יעקב מרגי: אני מתכבד לפתוח את ישיבת ועדת החינוך, התרבות והספורט של הכנסת.

יעקב מרגי: 3 בנובמבר 2015, כ"א בחשון תשע"ו.

יעקב מרגי: הנושא: מערכת החינוך וצה"ל, ההשכלה הגבוהה ומילואים- לציון יום ההוקרה למילואים.

יעקב מרגי: בעיקרון הכנסת הייתה צריכה היום לציין את יום ההוקרה למערך המילואים, זה נדחה.

יעקב מרגי: בינתיים זה נדחה לתאריכים בהם אין דיוני ועדות.

יעקב מרגי: השבוע זה שבוע של דיוני תקציב ודיוני וועדות על התקציב.

יעקב מרגי: אני אמרתי שהנושא חשוב ושאני לא מבטל אותו ונקיים אותו, לא צריכה להיות סיבה בשביל לחגוג.

יעקב מרגי: יכול להיות שלא צריכה להיות סיבה כדי לנסות לעזור, לסייע ולראות איפה אנחנו נמצאים בסוגיה הזאת.

יעקב מרגי: ידוע שהכנסת חוקקה את "חוק זכויות סטודנטים המשרתים במילואים".

יעקב מרגי: כוועדת החינוך הממשק שלנו הוא עם מערך המילואים.

יעקב מרגי: הממשק שלו הוא במערך ההשכלה הגבוהה וההכשרה הטכנולוגית העל תיכונית, מה שלא נכון לגבי החינוך היסודי והתיכוני.

יעקב מרגי: לכן אנחנו ניגע בנקודות הקשורות למערך המילואים ובמערכת ההשכלה הגבוהה.

יעקב מרגי: הוועדה קיימה דיונים באחד ההיבטים של זה, זה המכינות הקדם-אקדמיות.

יעקב מרגי: מר מילגרום קיימנו דיונים על זה?

<צחי מילגרום: על המכינות בהחלט.

יעקב מרגי: על המכינות הקדם-אקדמיות.

יעקב מרגי: אומנם זה לא הדיון, אבל נתייחס גם לזה, נתייחס כי היו כאן בוועדה הבטחות ואני מבין שזה לא התקדם.

יעקב מרגי: נמצאים אתנו נציגי המל"ג (המועצה להשכלה גבוהה), בבקשה תן לנו קצת היבט בקטע של סטודנטים ומערך המילואים.

<נדב שמיר: נדב שמיר מהמועצה להשכלה גבוהה.

<נדב שמיר: למעשה מה שהמל"ג עשתה לטובת הסטודנטים והמילואים זה כלליים.

<נדב שמיר: "חוק זכויות הסטודנט" חייב את המל"ג לקבוע כללים.

<נדב שמיר: הכללים האלה למעשה הם הבסיס לקביעת התאמות על ידי המוסדות.

<נדב שמיר: זאת אומרת, הם המינימום, הם הסטנדרט והמוסדות צריכים לפעול לא פחות מזה.

<נדב שמיר: הכללים האלה כבר הותקנו ביוני 2012 כך שיש לנו כבר איזה טווח לראות את יישום הדברים.

<נדב שמיר: ממה שאנחנו מקבלים זה רק תגובות חיוביות.

<נדב שמיר: זאת אומרת, לא זכור לי שקיבלנו מקרים של מוסדות שסירבו לפעול לפי איזה כלל.

<נדב שמיר: הפניות שמגיעות אלינו מהמוסדות וגם מהסטודנטים הן בעיקר להבהרות ופרשנות של הכללים.

<נדב שמיר: הכללים האלה קובעים שורת הקלות כמו: היעדרות משיעורים, ההיעדרות היא לא מוגבלת – כלומר, כל עוד הסטודנט משרת במילואים הוא רשאי להיעדר מהשיעורים – אפשר לדחות קורס ללא תשלום, אפשר בכלל לדחות את כל הלימודים ללא תשלום, דחייה בהגשת מטלות, דחייה במעבדות.

<נדב שמיר: המוסד בכלל רשאי להחליט אם הוא מוותר על המעבדות או על הסדנאות המעשיות או שהוא מאפשר לקיים אותן מאוחר יותר, עוד מועד זכאות לבחינה נוספת, מועד נוסף, צילומים שסטודנט נעדר – 50 צילומים לכל סטודנט ועוד כהנא וכהנא - - -

יעקב מרגי: החוק מיושם?

<נדב שמיר: עד כמה שאנחנו מקבלים איתותים מהשטח החוק בהחלט מיושם, אנחנו לא מקבלים פניות שהוא לא מיושם.

<נדב שמיר: הפניות הייחודיות כמו שאמרתי הן להבהרות ולפרשנות.

<נדב שמיר: זה לגבי הכללים.

<נדב שמיר: בנוסף לזה שכשיש אירועים ביטחוניים מיוחדים כאשר הסטודנטים המילואימניקים נדרשים באמת קצת יותר להיעדרות אז ות"ת (ועדה לתכנון ותקצוב) נחלצים לנושא הזה מעבר לחוקים ולכללים.

<נדב שמיר: למשל, "בצוק איתן" שהיה ב-2014, ות"ת ומל"ג תקצבו את המוסדות בקו העימות בתוספת שיועדה להקלות לסטודנטים, השלמות שהיו נדרשים.

<נדב שמיר: מעבר לזה גם קיבלנו איזה נייר שהתייחס למלגות פר"ח (פרויקט חונכות ארצית) למילואימניקים, הם מקבלים איזו תוספת.

<נדב שמיר: אולי אורנן שנמצא איתי כאן מות"ת יוכל לפרט על העניין הזה.

<נדב שמיר: זה בגדול.

יעקב מרגי: תודה רבה.

יעקב מרגי: משרד הביטחון.

<אופיר קבילו: שלום.

<אופיר קבילו: אני אופיר ראש ענף תכנון כוחות המילואים באכ"א (אגף כוח אדם) אני עוסק בכל מה שקשור למערך המילואים ובכלל זה כלל המשרתים.

<אופיר קבילו: אני אתייחס לזה שאנחנו רואים באוכלוסיית הסטודנטים כאוכלוסייה שצריך למקד בה גם את המענה וגם את העשייה.

<אופיר קבילו: אנחנו עוסקים בזה ביום-יום דווקא בגלל שזו אוכלוסייה שמתמודדת במקביל גם עם שירות מילואים, חלקם קצינים, חיילים, לוחמים בכלל מהמערכים.

<אופיר קבילו: ראינו ב"צוק איתן" שחלקם משכו תקופה 50 יום.

<אופיר קבילו: בהקשר הזה צריך להגיד שאנחנו בקשר ישיר עם פוטנציאל החיילים בשכבת גיל מסוימת.

<אופיר קבילו: כדי שירשמו כסטודנטים, הוא צריך להצהיר בפנינו כסטודנט.

<אופיר קבילו: בעקבות כך, אחרי שהוא מבצע תהליך של רישום מול הצבא בעצם הוא זכאי להקלות בזימון לשירות מילואים.

<אופיר קבילו: ממש יש מדיניות שלמה את מי מזמנים, לאיזו תקופת מילואים, כמה הוא עושה בסמסטר, מבחינה זאת אנחנו די באים לקראת.

<אופיר קבילו: במקביל אנחנו מפעילים את הועדה לתיאום מילואים כך שחיילי מילואים עד 30 יום לפני מועד לשירות מילואים יכולים להגיש בקשות.

<אופיר קבילו: בהתאם לבקשה שעולה הוועדות לתיאום מילואים מתכנסות - - -

יעקב מרגי: הם נתקלים בתלונות של חיילי מילואים?

<אופיר קבילו: אני חייב להגיד שלא.

<אופיר קבילו: אני אוכל לומר לך מהנתונים רק של השנה, ברשותך אני אציין שרק השנה מתוך 378 בקשות, 186 קיצרנו להם את השירות, 132 דחינו את השירות.

<אופיר קבילו: זאת אומרת, סכמות הוועדה גוברת על הצו שהחייל זומן.

<אופיר קבילו: זה בהתאם לסוגיות שנוגעות למבחנים או עומס כזה או אחר, לכן בהקשר הזה זה עוד מענה נוסף בצד הפקודות שמקלות על ימי המילואים שאתה יכול לזמן סטודנט.

<אופיר קבילו: צריך להגיד שגם "חוק המילואים" מגדיר את השכר הממוצע, 68% כשכר שצריך לשלם כמינימום ובטח ובטח לאוכלוסיית סטודנטים שכמו שיתכן לא כולם עובדים ועקב שירות המילואים נפגעת עבודתם.

<אופיר קבילו: לכן כיום זה חלק מהחוק וזה חשוב מאוד.

<אופיר קבילו: אני רוצה להגיד משהו בהקשר ל"צוק איתן", אני רוצה לצייר תמונה פחות טובה לדעתי.

<אופיר קבילו: אנחנו גיסנו, כמובן תקופת הלחימה נמשכה לפרק זמן יותר ארוך.

<אופיר קבילו: אנחנו בדעה שהמל"ג היה צריך לקדם הנחיות וליצור ודאות בקרב הסטודנטים בצורה יותר מהירה ולא לחכות לסיום הלחימה ולא תוך כדי.

<אופיר קבילו: אנחנו היינו רוצים לקדם בשיתוף פעולה עם המל"ג, אנחנו גם נרצה להיפגש אתם על הנחיות ייחודיות על צו 8 וצו 9.

<אופיר קבילו: כלומר, אם הופעל תחריש של צו 8 וצו 9 אני חושב שנכון שהמל"ג יהיה ערוך - - -

יעקב מרגי: שיהיה כפתור start והכול עובר.

<אופיר קבילו: שמע, בסוף גם ככה אתה מוציא את האנשים מעכשיו לעכשיו ועל אחת כמה וכמה סטודנטים שצריכים להיערך גם מבחינת תעסוקה וגם מבחינת לימודים.

<אופיר קבילו: היינו רוצים לקדם את הסוגיה הזאת עם המל"ג.

<אופיר קבילו: שוב, בשיח משותף, אנחנו לא מחפשים מקום של החלטות גורפות, אבל אני חושב שזה נכון בראיה כוללת.

<אופיר קבילו: הדבר השני, מלגת פר"ח, אנחנו חושבים שנכון שאוכלוסיית הסטודנטים, המלגה של משרתי מילואים פעילים, אני חושב שזה גם לסטודנטים, שנגדיל את המלגה ואת המענק שניתן על ידי הות"ת.

<אופיר קבילו: צריך להגיד שניתן מענק - - -

יעקב מרגי: היום הוא עומד על 5,200?

<אורנן פודם: 5,200 זה מלגת פר"ח.

<אורנן פודם: כל מי שעושה מילואים אוטומטית 1,000 שקל מלגה.

<אופיר קבילו: אנחנו רוצים להצמיד את זה 50% מהבסיס.

<אופיר קבילו: אם זה גדל אז שגם זה יגדל.

<אופיר קבילו: אני חושב שאם סטודנטים שיוצאים לעשרה ימים מינימום ויותר - - -

יעקב מרגי: מה מקורות המימון למלגה הזאת?

<אופיר קבילו: כולה ות"ת.

יעקב מרגי: אני לא מופתע שאתה רוצה להגדיל אותה.

<אופיר קבילו: צריך להגיד שאני לא מגדיל בסכומי כסף אסטרונומיים מידתיים.

<אופיר קבילו: חשוב להגיד שגם את זה ננסה לקדם בשיח משותף עם הות"ת.

<אופיר קבילו: אנחנו גורמי אכ"א ניפגש איתם, אנחנו נרצה שיתוף פעולה.

<אופיר קבילו: אני חושב שנכון לתמוך באוכלוסייה הזאת וכך אנחנו רואים את זה בתוך השיח שלנו בצבא.

יעקב מרגי: דוקטור צחי מילגרום, לפני התאחדות הסטודנטים, ור"ה נמצאים פה?

יעקב מרגי: תציג את עצמך.

יעקב מרגי: אני באמת רוצה שתתייחס לאותו דיון שהיה פה על המכינות קדם-אקדמיות ו"חוק חיילים משוחררים" ועל אי היישום של זה, אלא אם השתנה משהו.

יעקב מרגי: היית גם בדיון אתנו נכון?

<צחי מילגרום: בדברים קצרים.

<צחי מילגרום: אני דוקטור צחי מילגרום, סגן נשיא מכללת הדסה ונציג חבר הנהלה מצומצמת של ור"ה, מייצג כאן את ור"מ, ועד ראשי המכללות המתוקצבות.

<צחי מילגרום: בקשר לשאלה השנייה שלך, קל להגיד כי לא קרה כלום - - -

יעקב מרגי: והסיכום היה?

<צחי מילגרום: בנושא המכינות לא קרה עם זה כלום.

<צחי מילגרום: אחד הסיכומים היה שהועדה לא תדון בשום נושא שקשור לאחד הגופים שאמורים להגיע להסכמה.

<צחי מילגרום: אין סיכום, לא קרה שום דבר.

<צחי מילגרום: אני חושש שמה שנאמר פה הם דברים דומים.

<צחי מילגרום: כלומר, ברגע שצריך להיות דיבור בין משרד הביטחון לבין הות"ת, באיזה מקום הדברים - - -

יעקב מרגי: משרד הביטחון היה צריך אז להסכים להעביר את החלק היחסי, נכון?

<צחי מילגרום: נכון.

<צחי מילגרום: אנחנו לא יודעים, אנחנו לא צד בעניין הזה.

<צחי מילגרום: נכון לעכשיו מבחינתנו המכינות, עד לא נעשה שום צעד שידוע לנו של העברת המכינות לאחריות ות"ת.

<צחי מילגרום: אני מאוד אשמח לקבל את זה כי הדברים חייבים גם הערכות.

<צחי מילגרום: כלומר, גם אם השנה הזאת אמורה להיות שנת מעבר, גם אם זה הולך לקראת השנה הבאה בעוד חודש-חודשיים אנחנו צריכים לדעת את זה.

<צחי מילגרום: אנחנו פותחים כבר רשימות לשנה הבאה, אנחנו צריכים לדעת איפה אנחנו עומדים.

<צחי מילגרום: בנושא הזה כרגע אף אחד לא יודע איפה הוא עומד.

<צחי מילגרום: מאוד חשוב שזה יתקדם.

<צחי מילגרום: אבל אנחנו גם לא צד בעניין הזה.

יעקב מרגי: נעשה פסק זמן קצר.

יעקב מרגי: ות"ת/מל"ג אתה מכיר את הסיפור של העברת המכינות הקדם-אקדמיות למל"ג?

<אורנן פודם: אני אתייחס לזה קצת.

<אורנן פודם: באמת הדו שיח הוא מאחורי הקלעים, הוא לא מול המוסדות - -

יעקב מרגי: לא.

יעקב מרגי: היה פה דיון, מיד נביא את הסיכום, כולם הסכימו וכולם רוצים ואני הייתי צריך לחבר בין הקצוות,

יעקב מרגי: לדאוג שכל אחד יעביר את חלקו וזהו.

<אורנן פודם: אז עוד אין סיכום.

<אורנן פודם: גם גורמים שהצהירו פה שהכול סגור, כשיורדים לפרטים אז פתאום - - -

יעקב מרגי: מי הם הגורמים, גורמים אנונימיים?

<אורנן פודם: "הקרן לחיילים משוחררים" שהצהירו שהם מסכימים, כשנכנסים לתקציב, לדוגמה אם מבחינתם להעמיד את מלוא הסכום זה רק בסוף שלוש שנים מהיום, כלומר תשס"ט, הם רוצים את זה בהדרגה.

<אורנן פודם: יש המון פרטים.

<אורנן פודם: אנחנו כל הזמן בפינג פונג.

<אורנן פודם: בדיוק עכשיו קיבלנו - - -

יעקב מרגי: הגורמים ממשרד הביטחון, צה"ל מכירים את הנושא?

<אורנן פודם: זה ה"הקרן לחיילים משוחררים".

<אורנן פודם: הם לא קשורים לצה"ל.

יעקב מרגי: הם הבטיחו לנו שאתם יודעים לענות על השאלות, זו הסיבה שהם קיבלו פס.

יעקב מרגי: אתה מכיר את הפס מהתקופה שלי.

יעקב מרגי: הפס הזה זה כמו קופת חולים כללית.

יעקב מרגי: אנשי הקרן קיבלו פס - - -

<אורנן פודם: אני חייב לומר שאם הייתי יודע הייתי עונה בצורה כנה ואמתית.

יעקב מרגי: תעביר את המחאה שלי אם תראה אותם בדרך.

יעקב מרגי: בבקשה תמשיך.

יעקב מרגי: אתה מחכה שיגיעו להסכמות.

<אורנן פודם: אנחנו חלק מהסכמות.

<אורנן פודם: כן, עד שאנחנו לא מגיעים להסכמות אנחנו לא יכולים להתחיל ליישם את הרפורמה.

<אורנן פודם: הרפורמה דורשת תקציב.

<אורנן פודם: אנחנו לא יכולים לעלות חד-צדדית את שכר הלימוד כשהם אלה שמשלמים את חלק מהמלגות - - -

יעקב מרגי: ומרצים לנו שבעיית המשילות זה אחוז החסימה.

יעקב מרגי: הנה, הממשלה קיבלה החלטה, יש החלטה לרפורמה, ממתי ההחלטה?

<אורנן פודם: 2011.

יעקב מרגי: 2011, רבותי זה לא הגעה לחלל ולא משהו שצריך לפתח סטארט-אפ מיוחד או שרביט קסמים או כיפת ברזל והנה לא מצליחים.

יעקב מרגי: כנראה שאני צריך להיכנס ביותר אגרסיביות, סליחה על הביטוי, בנושא הזה.

יעקב מרגי: סליחה, צחי תמשיך.

<צחי מילגרום: אני רק חוזר, אנחנו חייבים להיערך מספיק זמן מראש.

<צחי מילגרום: כלומר, אנחנו מבקשים שאם דברים יקרו שיקרו מהר כדי שנוכל להיערך לשנה הבאה.

<צחי מילגרום: קשה לנו להיערך בהתראה יותר קצרה מאשר בעוד מספר חודשים לא רב.

<צחי מילגרום: אנחנו מאוד נשמח אם - - -

יעקב מרגי: כדי לסכם את נושא המכינות אני מקריא לכם סיכום שהיה כאן מ-11 באוגוסט 2015.

יעקב מרגי: אחד הסעיפים בסיכום: "הועדה קוראת למל"ג/ולת"ת להתכנס לנושא הזה לקראת פתיחת שנת הלימודים תשע"ו כדי להתחיל בה באופן מידי".

יעקב מרגי: תשע"ו פסה, וכמו שמתנהלים ההערכה שלי שגם לא נערך לשנת תשע"ז.

יעקב מרגי: מי סובל מזה, אתם יודעים מי סובל מזה בינתיים?

<אורנן פודם: התלמידים, המוסדות.

<אורנן פודם: אנחנו ראשונים שרוצים לבצע את הרפורמה.

יעקב מרגי: אותם חיילים משוחררים, אותם סטודנטים שסוחבים על גבם את כל זה.

יעקב מרגי: לא די שהם צריכים לעבור מכינה שזו מטלה בפני עצמה .

יעקב מרגי: סיכמנו את זה, אני לא ארפה את מהנושא הזה.

יעקב מרגי: לעניינו.

<צחי מילגרום: לעניין שלנו, קודם כל אנחנו כול המוסדות של ור"מ עשינו סבב לקראת הישיבה הזאת, כולם קודם כל מנסים להביע בכל דרך את הערכתן למשרתי המילואים.

<צחי מילגרום: יש מוסדות שגם מקיימים במכללה יום הוקרה למשרתי המילואים.

<צחי מילגרום: למשל: "רופין" מפסיקים את הלימודים ומקיימים בצורה מרכזית יום הוקרה למשרתי המילואים - - -

יעקב מרגי: גמישות, הקלות - - -

<צחי מילגרום: זה קורה גם במוסדות נוספים.

<צחי מילגרום: כל המכללות בור"מ מדווחות על עמידה בכל דרישות החוק בנושא משרתי המילואים ובהטבות נוספות: מלגות נוספות, עזרה בבחינות, הארכת זמן, קביעת מועדים מיוחדים, דחיית מועדי הגשת עבודות.

<צחי מילגרום: בחלק מהמכללות יש שיעורים פרטיים על ידי מרצים שנותנים שיעורים למשרתי המילואים, חונכות מיוחדת, כרטיסי צילום בכל המכללות כדי להשלים את החומר, בחלק מהמכללות גם משאילים לסטודנטים ציוד כדי שיוכלו, גם ספרים, גם נטסקיפ כדי שיוכלו להשתמש בטכנולוגיה גם בזמן המילואים.

<צחי מילגרום: כל נושא של עדיפות בנושא השאלת ספרים, קורסי קיץ ללא עלות.

<צחי מילגרום: ברוב המכללות ניתנות גם נקודות זכות, הקריטריונים שונים טיפה ממכללה למכללה, אבל למשל אצלנו במכללה סטודנט ששירת 21 יום מילואים במשך תקופה שקדמה לשנה שעליה מדובר יכול לקבל שתי נקודות זכות אקדמיות לקורס בחירה במסגרת - - -

יעקב מרגי: זה מופיע במסגרת "חוק המילואים"?

<צחי מילגרום: לא.

<צחי מילגרום: זה לא מופיע בחוק.

<צחי מילגרום: זה נושא שעלה בישיבה הקודמת, ביקשו שהמוסדות יתנו את זה.

<צחי מילגרום: הם ביקשו שמל"ג יסדיר את זה.

<צחי מילגרום: מכיוון שניתנה לנו האפשרות על ידי מל"ג לקיים את זה רוב המוסדות נותנים את זה.

<נדב שמיר: זה כתוב בכללים.

<נדב שמיר: זה לא מחייב את המוסד, זה מאפשר לו.

<צחי מילגרום: ברוב המוסדות עושים את זה.

<צחי מילגרום: אני מדווח שברוב המוסדות אכן עושים את זה, הם יותר לארג'ים עם הסטודנטים בנושא הזה, לא מקפידים בנושא הזה.

<צחי מילגרום: יש מוסדות שדורשים 35 יום בשלוש שנים.

<צחי מילגרום: כמו שאמרתי אנחנו ב-21 יום.

<צחי מילגרום: באמת משתדלים לבוא לקראת המשרתים בנושא הזה.

<צחי מילגרום: אני לא מתייחס כרגע למקרה חירום, כמובן כל המוסדות בשנה שעברה נערכו בצורה ייחודית למי שהיה בצו 8 והיה ב"צוק איתן".

<צחי מילגרום: שם היו באמת צעדים מרחיקי לכת לקראת סטודנטים.

<צחי מילגרום: אני מדבר עכשיו על הרוטינה.

<צחי מילגרום: אני מקווה שלא נצטרך את זה מקרים מיוחדים, אלא להמשיך ברוטינה.

יעקב מרגי: בגל האחרון גויסו בצו 8 הרבה לוחמים, במשמר הגבול וגם חיילים.

<צחי מילגרום: בזה אנחנו לא כל כך נתקלנו.

<צחי מילגרום: המוסדות, בכל אופן בכל הדברים האלה כולנו משתדלים לא לגרום לסטודנט להפסיד שנה או לאחר בשנה גם אם הוא מפסיד פעילויות ייחודיות כמו מעבדות כמו מרפאות אצלנו למשל, עדיין מוצאים את הפתרונות כדי שבסופו של דבר הוא יסיים את הלימודים בזמן.

יעקב מרגי: ור"ה בבקשה.

<דבורה מרגוליס: דבורה מרגוליס, ראש מינהל ור"ה – ועד ראשי האוניברסיטאות.

<דבורה מרגוליס: נמצא כאן גם עמיי שליט ממכון ויצמן שיוכל לומר כמה מילים על האנשים אצלו.

<דבורה מרגוליס: האוניברסיטאות הרבה שנים כבר עושות, ממשיכות וכמובן תמשכנה לעשות כדי לסייע לסטודנטים במילואים.

איתן ברושי: היה פה מקרה שהוציאו סטודנט כי הוא היה במדים.

<דבורה מילגרוס: לא באוניברסיטאות.

<דבורה מילגרוס: זה לא היה ב- - -

איתן ברושי: בהשכלה הגבוהה.

<דבורה מילגרוס: אני נציגה ועד ראשי האוניברסיטאות - - -

יעקב מרגי: לא בישראל, לא שאלתי על ירדן.

איתן ברושי: לא.

איתן ברושי: בישראל זה היה בשנים האחרונות.

יעקב מרגי: אתה זוכר באיזה מוסד?

<דבורה מילגרוס: זה היה במכללת ספיר לדעתי.

איתן ברושי: אני לא מאמין ששם.

איתן ברושי: שם זה עוטף עזה.

<דבורה מילגרוס: זה היה באיזה מקום בדרום.

איתן ברושי: זה היה במקום שהוא יותר פוסט-ציוני.

יעקב מרגי: אומרים לי שזה היה במכללת ספיר.

יעקב מרגי: אל תתפלא.

יעקב מרגי: אני אומר משהו - -

איתן ברושי: אני רק מציע לזכור שיש במכללות אנשים שהעזו להוציא קצין במדים מהמכללה.

איתן ברושי: עד לפני שנשאל מה עוד עושים כדאי שנזכור, כל מי שמציג כאן את ההשכלה הגבוהה, כנראה יש איים של בעיות בדבר הזה.

איתן ברושי: אני חבר הכנסת איתן ברושי, אני באתי, אני רואה שאני היחידי, באתי להיות עם היושב ראש שלא ירגיש לבד.

איתן ברושי: בכל זאת כדאי לזכור, כל הזמן מדברים מה אתם עושים, תכף אני אגיד מה אתם לא עושים.

איתן ברושי: בסופו של דבר יש גם בעיות בתוך ההשכלה הגבוהה.

יעקב מרגי: אוקיי.

יעקב מרגי: אפרופו מה שהזכיר חבר הכנסת ברושי, בדרכי לפה קיבלתי פנייה מחבר כנסת שקיבל תלונה שבבית ספר מסוים, 'במטה אשר' היה טקס לזכרו של ראש הממשלה יצחק רבין זכרונו לברכה, המנהלת הודיעה, לא רק שלא עשתה אלא הודיעה שהיא לא תשמיע את ההמנון כי זה המנון לא שוויוני.

יעקב מרגי: בסדר, בואו, אנחנו בחברה לא שוויונית.

יעקב מרגי: בבקשה תמשיכי.

יעקב מרגי: אבל הערתך הייתה במקום.

<דבורה מילגרוס: אני לא יכולה לתאר שבאיזו אוניברסיטה יתקיים אירוע כזה מבלי שתהייה תגובה מאוד מאוד חריפה.

יעקב מרגי: אני שמח.

<דבורה מילגרוס: הדברים האלה מופיעים בכל התקנונים ואני לא רואה שום - - -

יעקב מרגי: "חוק זכויות הסטודנטים" מיושם, מותאם במערכות, עובר כחוט השני בכול האוניברסיטאות?

<דבורה מילגרוס: לחלוטין כולל דברים מעבר.

<דבורה מילגרוס: למשל, במבצע צוק איתן האוניברסיטאות באופן חריג נתנו הקלות לא רק לסטודנטים במילואים עצמם אלא גם לבנות הזוג שלהם, בני/בנות הזוג כי היו סטודנטים ששרתו תקופות ארוכות ומן הסתם זה משליך על המשפחה.

<דבורה מילגרוס: גם זה נלקח בחשבון - - -

יעקב מרגי: יפה.

<דבורה מילגרוס: בלי מכתב ובלי שום חוק.

<אופיר קבילו: רק כדי לחדד, יש את החוק משנת 2007 ויש האמנה משנת 2012.

<אופיר קבילו: כשאנחנו מדברים זה יותר לממש את האמנה מ-2012 ששם יש יותר דגשים - - -

יעקב מרגי: למה אתם לא משדרגים את החוק?

יעקב מרגי: למה צריך אמנה?

<אופיר קבילו: זו סוגיה בפני עצמה - - -

יעקב מרגי: צריך לעשות התאמות.

יעקב מרגי: לא בושה לשנות.

<נדב שמיר: לדעתי אין הרבה הבדלים בין האמנה לכללים.

<נדב שמיר: אנחנו לקחנו את האמנה בתור בסיס ודווקא הכללים יותר מפורטים מהאמנה הזאת.

יעקב מרגי: בואו נשמע את הקליינטים.

יעקב מרגי: אתם כולכם, בואו נשמע מה הסטודנטים אומרים.

יעקב מרגי: התאחדות הסטודנטים.

<דר דשן: שלום, קודם כל חשוב לי להגיד שיש הרבה שיפור בשנים האחרונות באמת בעקבות "חוק זכויות הסטודנט".

<דר דשן: רוב המוסדות מחויבים - - -

איתן ברושי: מאיזו אוניברסיטה את?

<דר דשן: היום אני מהאוניברסיטה העברית ובעבר הייתי באוניברסיטת אריאל.

איתן ברושי: אריאל, כשאת היית עוד לא היית אוניברסיטה.

<דר דשן: בדיוק כשהייתי אז באמצע היא נהפכה לאוניברסיטה.

<דר דשן: אנחנו שומעים ממוסדות שנמצאים בכל הארץ, גם מכללות וגם אוניברסיטאות שיש שיפור.

<דר דשן: אנחנו כן רואים שיש דברים שבאמת עושים אותם.

<דר דשן: מצד שני תמיד יש מקום לדברים שעוד לא באמת קורים ולא באמת מעוגנים.

<דר דשן: למשל, אם עלה פה הנושא של נקודות זכות, המל"ג מאשר, אבל המוסדות לא מחייבים, בעצם יש אין שוויוניות.

<דר דשן: יכול להיות שבמכללה מסוימת על 21 יום הם מקבלים שתי נקודות זכות ובמכללה אחרת לא מקבלים שום דבר.

<דר דשן: באוניברסיטאות זה בכלל דבר פחות נפוץ לקבל נקודות זכות על ימים של שירות מילואים.

<דר דשן: דבר אחד שכן חשוב לי להגיד, מדברים פה בוועדה הרבה על כל המכללות הטכנולוגיות, כל עניין ההנדסאים וימי המילואים - - -

יעקב מרגי: אני אעדכן אתכם.

יעקב מרגי: ההתאמה של התקנות של ההנדסאים והטכנאים, מה שעשו פה המל"ג בשולחן הוועדה, הגיעו אלינו סוף סוף ממשרד הכלכלה להתאים גם את "חוק זכויות הסטודנטים".

יעקב מרגי: הגיעו אלינו ממשרד הכלכלה.

יעקב מרגי: יש מספר שאלות ליועצת המשפטית, נקבל תשובות.

יעקב מרגי: אני מאמין שבימים הקרובים נאשר את התקנות שיחולו במידה שווה, בשוויוניות, גם על ההנדסאים והטכנאים.

<דר דשן: תודה.

<דר דשן: פתרת לי חצי מהתלונה.

יעקב מרגי: עוד משהו?

<דר דשן: לא.

<דר דשן: רציתי להגיד שזה תקוע ובדרך אליכם אנחנו מחכים.

יעקב מרגי: חבר הכנסת ברושי בבקשה.

איתן ברושי: שלום.

איתן ברושי: יש לא מעט תחומים שהממשלה לא מבצעת את ההחלטות של עצמה.

איתן ברושי: נדמה לי שעל פי הנתונים יש יותר החלטות לא מבוצעות מאשר מבוצעות.

איתן ברושי: על לא מעט נושאים בחברה הישראלית אפשר לומר שבין הנאמר לנעשה יש תת פרסה.

איתן ברושי: אני מכיר קצת את נושא המילואים, אם כי כשאני הייתי סגן אלוף מילואים זה לא היה מפותח כמו היום, אבל בהמשך גם הילדים שלי וגם אחרים, אני חושב שהמרחק רב בין הכוונות של "חוק המילואים".

איתן ברושי: הייתי במשרד הביטחון כעוזר שר הביטחון, מתן, ברק עסקו בזה, בין הכוונות של "חוק המילואים" לבין מה שיצא ממנו.

איתן ברושי: לא פעם כשהיו צריכים לציין ביום מילואים מה יצא לא היו מוצאים נושאים להגיד מה בעצם התקדם חוץ מדיבורים.

איתן ברושי: אין מס על מילים.

איתן ברושי: שירות המילואים, או שירות בצה"ל בכלל הוא לא שוויוני ונזכור את המילה שוויון.

איתן ברושי: שוויון בנטל זה לא דבר שהממשלה הזאת יכולה להתגאות בו אחרי שהורידו חלק מהחלטות של ממשלות קודמות.

איתן ברושי: אבל מצאנו נוסחאות שיהיה שוויון בנטל ולא רק בנטל הביטחוני.

איתן ברושי: אני חושב שהתחום הזה מתחבר, יש פה שוק של אירועים בכנסת היום.

איתן ברושי: גן אירועים, כל מיני אירועים בכל מיני פינות.

איתן ברושי: מרוב אירועים לא בטוח שמזהים פה מה חשוב מה פחות חשוב.

איתן ברושי: אנחנו נודדים, גם אני יוצא לעוד אירוע.

איתן ברושי: בסופו של דבר, העניין הזה של שירות הצבאי בכלל והמילואים בפרט הוא עניין קיומי.

איתן ברושי: כשעוסקים בהרבה אירועים חשובים בכנסת אין משהו יותר חשוב מיכולתנו להתקיים פה ולהגן על עצמנו ובטח בתקופה כזאת.

איתן ברושי: השאלה "צדיק ורע לו רשע וטוב לו" היא כל הזמן חוזרת.

איתן ברושי: לא רק שאתה מתגייס, לא רק שאתה נותן, אתה נדפק לא פעם גם בעסקים קטנים, גם בתעסוקה, גם זמן אחר וגם במשפחה.

איתן ברושי: אני חושב, תגידו אולי אני טועה, כבוד היושב הראש בתור חבר כנסת חדש – אני יכול להחזיק את התואר חדש – בכל זאת אני שואל - - -

יעקב מרגי: אתה יודע שזה לא מקנה שום נקודת זכות.

איתן ברושי: לא, אבל למדתי מניסיוני שהמילה 'חדש' טוב שתחזיק אותה הרבה זמן.

איתן ברושי: פעם היינו מתביישים, עכשיו אנחנו מחזיקים בה הרבה זמן.

איתן ברושי: אני אומר שצריך להכיר בשירות המילואים לצורך מלגה כמו שמכירים בתרומה לקהילה.

איתן ברושי: זאת אומרת, שסטודנט שמטפל בסטודנט חלש או בצרכים מיוחדים או מדריך נוער, לא משנה, אתם מכירים את זה.

איתן ברושי: אני עסקתי במלגות גם כמי שהיה מנכ"ל תרבות וספורט וגם ראש מועצה אזורית עמק יזרעאל וגם בתנועה קיבוצית, אני מציע לראות בימים של המילואים שווה ערך לימים שאני צריך לתרום לקהילה כדי לקבל מלגה.

איתן ברושי: מה בעצם אתם אומרים בעיקר בתואר הראשון, חבר'ה צעירים צריכים להתפרנס, מקיימים אולי משפחה, גם מילואים, גם מבחנים - - -

יעקב מרגי: גם התנדבות בפר"ח.

איתן ברושי: אני אומר כמו פר"ח.

איתן ברושי: מה אתה אומר לי, אתה תהייה במילואים, הרבה אנשים לא הולכים למילואים.

איתן ברושי: אנחנו נהייה במילואים ואחר כך צריכים לתת גם פר"ח כדי לקבל מלגה ועוד דברים גם, אני לא צריך לחזור.

איתן ברושי: הרי יש עומס עצום בשנים האלה.

איתן ברושי: פעם חשבו, כבוד היושב ראש אולי תעשה על זה דיון באיזה יום היתולי, שבכלל כדאי להתחיל את החיים מהפנסיה.

איתן ברושי: כדאי להתחיל בפנסיה בגיל עשרים ואחרי שנהייה מבוגרים נהייה עסוקים.

איתן ברושי: מה שקורה זה הפוך, באותן שנים אתה גם בצבא, גם אם אתה עושה מילואים ושירות קבע, תואר ראשון ושני, פרנסה ומשפחה ולקנות בית – זה עומס עצום.

איתן ברושי: זה לא מפתיע שהרבה לא עומדים בו.

יעקב מרגי: איתן, אנחנו לא נראים חבולים.

איתן ברושי: קודם כל בעזרת ה' אנחנו מסתדרים.

איתן ברושי: ב', אתה רואה למדתי משהו.

איתן ברושי: מה שאני אומר בכל זאת, אני חושב ותבדקו מה שאני אומר, שמי שנותן מילואים זה לא פחות מפר"ח.

איתן ברושי: אם פעם - - -

יעקב מרגי: למדת משהו.

יעקב מרגי: מה המל"ג אומר על זה?

איתן ברושי: עם כל הכבוד, הם מכונה ש - - -

יעקב מרגי: בוא נראה.

איתן ברושי: הם לא מוכנים לדברים, להפתעות כאלה.

איתן ברושי: אני מכיר אותם הם מרובעים.

איתן ברושי: הם מרובעים, אני מכיר.

איתן ברושי: הם לא גמישים.

איתן ברושי: בטח כרגע אני לא מצפה לתשובה.

יעקב מרגי: אתה תופתע.

איתן ברושי: אני אופתע, אוקיי בוא נבדוק שההצעה התקבלה פה אחד.

יעקב מרגי: בוא נשמע מה אתה אומר.

יעקב מרגי: אני חושב שיש צדק בדרישה של חבר הכנסת איתן ברושי.

<אורנן פודם: בנושא של פר"ח אני יכול להגיד למשל שסטודנט מילואים שעושה פר"ח, נגיד הוא מחויב ל-120 שעות, אז בימים שהוא במילואים מחשבים לו את - - -

איתן ברושי: אתה מבין, צדיק ורע לו.

יעקב מרגי: למה?

יעקב מרגי: מחשיבים לו.

איתן ברושי: מה מחשיבים?

איתן ברושי: הוא עושה מילואים, פר"ח נותן כמה ימים בשנה, אני עושה 40 ימי מילואים בשנה אז זה כמו 40 פר"ח - -

יעקב מרגי: נו, אז הוא מוריד לו אותם.

איתן ברושי: לא.

איתן ברושי: זה לא אותו דבר.

איתן ברושי: אני אומר, תמצאו נוסחה.

איתן ברושי: חייבים לעודד את שעות מילואים.

איתן ברושי: לא יכול להיות, זה נכון גם אצל הבדואים והדרוזים, מי שעושה בסוף משלם מחיר לא רק משפחתי, לא רק בעבודה, גם מחיר אחר.

איתן ברושי: החברה הישראלית לא יודעת להעריך ולתגמל.

איתן ברושי: כשהוא הולך עם מדים חושבים שהוא אוכל חינם.

איתן ברושי: למה שאני אומר כרגע צריך לתת ביטוי.

איתן ברושי: אתם אנשי הקבע, אתם יודעים שבשנים האחרונות יש אנשים ביחידות הכי מבצעיות כשהיו שמורידים את המדים כי הם חשבו שהם אוכלי חינם.

איתן ברושי: צריך מחדש לחזק את הערכים שעליהם נבנתה המדינה.

איתן ברושי: אני בא מהתיישבות, ההתיישבות והביטחון תמיד היו שלובים יד ביד ובלעדיהם לא הייתה פה מדינה.

איתן ברושי: צריך לחזור ולומר שהשירות בצה"ל, השירות זה לא סתם שירות במילואים אדוני היושב ראש.

איתן ברושי: אם אין קצין בסדיר לא יהיה מ"פ במילואים ואם לא יהיה מ"פ במילואים גם לא יהיה מג"ד במילואים.

איתן ברושי: כל מערך הפיקוד בנוי, חלק גדול מהצבא בנוי על אנשי מילואים.

איתן ברושי: לא יכול להיות שבתחרות הקשה בשוק בסוף הם יפגעו.

איתן ברושי: אני יודע אנשים לא מתקבלים.

איתן ברושי: חלק לא הולך לפיקוד ולא הולך להתקדם כי הוא משלם מחיר.

איתן ברושי: מג"ד עושה המון ימי מילואים.

איתן ברושי: ז אפילו שנתנו לו נופש פעם אחת, אני הייתי מג"ד מילואים, אמרו שמי שמג"ד הוא קיבוצניק או עצמאי.

איתן ברושי: מי יכול להקדיש כל כך הרבה זמן למילואים, לישיבות?

איתן ברושי: זה לא רק השירות עצמו זה לפני זה ואחרי זה.

איתן ברושי: חייבים לתת, גברתי אתם אומרים שבאוניברסיטאות אנחנו - - -

יעקב מרגי: מרמת מ"פ ומעלה זה הקושי.

יעקב מרגי: רמת הקושי הזאת קיימת גם בדרגות - - -

איתן ברושי: אני אומר שאיפה שאפשר להקל.

איתן ברושי: זה לא מספיק להגיד אנחנו מתחשבים במבצע.

איתן ברושי: קודם כל עדיף שיהיו פחות מבצעים.

איתן ברושי: אם נהייה חזקים - - -

<דבורה מילגרוס: על בסיס קבוע.

איתן ברושי: אני אומר שצריך לבטא את זה יותר.

איתן ברושי: בזה אני מסיים, צריך לבטא את זה יותר.

איתן ברושי: מה שהוזכר פה שהיו בעבר ארנונות ושכר דירה ומחיר קרקע – כמעט ולא יצא מזה שום דבר.

איתן ברושי: גם מעמידים בצחוק את חלק מהסיוע שהוא בלתי רציני ושולי.

איתן ברושי: אם מדברים על השכלה גבוהה צריך להפוך את מי שמשרת במילואים למישהו שהוא מעודף.

איתן ברושי: לא צריך לפחד בעיתוי הזה, צריך לתת עדיפות.

איתן ברושי: עדיפות מבטאת את המעמד, את הערך שהחברה נותנת לשירות מילואים.

איתן ברושי: זה לא פחות מאשר למכור גזוז באיזה מקום.

איתן ברושי: אל תעשו מזה כלום.

איתן ברושי: אדוני היושב ראש ובזה אני מסיים, אני אומר לך שיש לך פה שליחות גדולה.

איתן ברושי: צריך להפוך את הדיון הזה לדיון רציני ולהחזיר את העטרה ליושנה וצריך להחזיר את הכבוד למשרתים ואת העדיפות לשירות בצבא בקבע בכלל ובמילואים בפרט.

איתן ברושי: להפוך את זה מחדש לשליחות גדולה ועל שליחות לא נותנים עונש.

איתן ברושי: לא לתת עונש.

איתן ברושי: מה שקרה זה שאנחנו הענשנו את האנשים.

איתן ברושי: בסוף החברה הענישה אותם.

יעקב מרגי: תודה.

יעקב מרגי: יש מישהו שרוצה להוסיף?

<אורנן פודם: אני רוצה להוסיף לנושא משהו שונה לחלוטין.

<אופיר קבילו: סליחה, אני פשוט צריך להופיע בעוד ועדה.

<אופיר קבילו: האם צריכים עוד התייחסות ממני?

יעקב מרגי: אתה רוצה שאני אצדיע לך?

<אופיר קבילו: לא.

<אופיר קבילו: חס וחלילה.

יעקב מרגי: אני מצדיע לך.

איתן ברושי: יש לו יום קשה.

<אורנן פודם: המלגות של ות"ת, מלגות קרן סיוע של ות"ת נותנת עוד ניקוד לסטודנטים שעשו מילואים באופן אקונומי ומי שעשה עוד מילואים מקבל ניקוד.

יעקב מרגי: כן, אבל השאיפה.

יעקב מרגי: אתה שומע השאיפה היא כזו, זה בגדר המלצה ושל אפשר ואז נוצר מצב לא שוויוני שמכללה נותנת כך וכך נקודות והאוניברסיטה הזו בכלל לא נותנת והשני נותן בצורה אחרת.

יעקב מרגי: אני חושב שאם כבר חוקקנו חוק ואם כבר נקבעו הכללים על ידי המל"ג, אני חושב שנקודת זכות אחת או שתיים, אתם תקבעו את הכללים מהם ימי המילואים משמעותיים כדי לזכות כדי ליצור מצב שוויוני.

<אורנן פודם: חשוב גם להגיד שבנוגע להשוואה לפעילות התנדבותית, ההחלטה לתת נקודות זכות עבור התנדבות ועבור מילואים היא בעצם אותה נוסחה, אותו דבר.

<דורון יצהר: דורון יצהר ראש חטיבת האקדמיה של שהמרכז הבינתחומי איתי נעם מוניס רמ"ד מילואים.

<דורון יצהר: אנחנו מתנצלים על העיכוב.

יעקב מרגי: בתקווה, כולי תקווה שלא תחזור על דברים שנאמרו, אבל לא משנה.

<דורון יצהר: אני גם אשתדל, אשמח שתעצרו אותי אם לא.

<דורון יצהר: מה שכן חשוב לי להגיד שהמרכז הבינתחומי כמוסד שמגדיר את עצמו כמוסד ציוני, אצלנו בתקנון הלימודים מעוגנות מספר תקנות שבעצם נותנות יחס מועדף למילואים כגון: עשרה ימים בשנה נותנים שתי נקודות זכות.

<דורון יצהר: אני חושב שמעבר לכך יש מקום נרחב.

<דורון יצהר: מעבר לשתי נקודות זכות שניתנות על בסיס עזרה לחברה יש מצטיין דיקן למילואימניק, למשרת המילואים יש את האופציה להרחיב שני סמסטרים נוספים, למי ששרת במהלך לימודיו 150 ימים.

<דורון יצהר: חשוב לי להגיד כמוסד - - -

יעקב מרגי: ללא תשלום.

יעקב מרגי: תדגיש את זה.

<דורון יצהר: ללא תשלום.

<דורון יצהר: זאת הכוונה.

<דורון יצהר: חשוב לי להגיד כמוסד שלקח וחרט על הדגל את הנושא, יש באמת מקום לכלל האוניברסיטאות ולכל המכללות בארץ ליישר קו ולתת מענה לאנשי המילואים.

יעקב מרגי: התייחסות נוספת?

<שי צ'רני: בנושא הזה אני אשמח להגיד.

<שי צ'רני: אני שי צ'רני ראש המחלקה האקדמית באוגדת הסטודנטים באוניברסיטת תל אביב.

<שי צ'רני: היינו שמחים להגיד כאוניברסיטאות שהסטודנטים מרגישים מאוד מקופחים בגלל חוסר יישור הקו הזה.

<שי צ'רני: בסופו של דבר יוצא שסטודנטים שיוצאים מהמכללות ועושים שירות מילואים פעיל מקבלים את שתי נקודות הזכות הללו ובחלק מהמוסדות, ברוב האוניברסיטאות הם לא מקבלים את שתי נקודות הזכות האלה - - -

יעקב מרגי: למה אתם לא נאבקים על זה?

<שי צ'רני: אנחנו נאבקים על זה, אבל אנחנו נאבקים מול גופים מאוד בירוקרטיים שמאוד חשובה להם גם האקדמיה ולשמר אותה.

<שי צ'רני: מצד שני, - - -

יעקב מרגי: רגע, רגע.

יעקב מרגי: אני, לא עוברים לידי ביטויים כאלה בלי התייחסות.

יעקב מרגי: מה, אם הם נותנים נקודת אחת או שתיים זה פוגע באקדמיה?

<שי צ'רני: שוב, אתה שואל את הבנאדם שנמצא מהצד השני של המתרס שמאוד רוצה שיהיו שתי נקודות זכות.

יעקב מרגי: מה, את חושבת שזה פוגע באקדמיה?

<שי צ'רני: האקדמיה, בחלק מהמקרים, אני לא מדברת בשמה של כל האקדמיה, אבל יש משהו בזה שבתוך התואר יש נקודות זכות בשביל להשלים את התואר.

<שי צ'רני: לצורך העניין במשפטים צריך 150 נקודות זכות.

<שי צ'רני: אם שתיים מתוכן - - -

יעקב מרגי: נתנו לו שתיים, יש מקצועות אקדמיות שגם עושים ראיונות אישיים כדי לראות את האישיות ויש לזה משקל אני חושב שבקבלה.

יעקב מרגי: שאיפות חייו של אותו בחור בן 21, 22, 23 לא מהווים שיקול דעת אפילו.

יעקב מרגי: ראיון אישיות, רובם לא מתקבלים.

יעקב מרגי: אתה רוצה שאגיד לך איזה מקצוע אקדמי זה, זה לא על פי מבחן מסוים, זה על פי ראיון אישי, התרשמות אישית.

יעקב מרגי: אני אומר, סטודנט שבאמצע הטיפוס, ההמראה שלו כשהוא השקיע את מרב כספו שאין לו שנקרא למילואים ולא מתחמק, מה אני נותן לו שתי נקודות זכות?

יעקב מרגי: א', זו תעודת עניות שזה רק שתי נקודות זכות.

יעקב מרגי: ב', אני מקבל אותו למערכת האקדמית יותר איכותי, יותר משמעותי והחברה בישראל גם מרוויחה מזה עשרות מונים.

יעקב מרגי: אז איפה הפגיעה באקדמיה פה?

<שי צ'רני: אתה משכנע את המשוכנעים.

יעקב מרגי: אל תספרו לי, הסטודנטים שראו את האוניברסיטה בכניסה בכמה ביקורי פתע וביציאה הצליחו.

יעקב מרגי: בואו, כולנו מכירים את המטריה, את האווירה הסטודנטיאלית.

יעקב מרגי: אף אחד לא פוגע בשתי נקודות זכות ושלא ידברו איתי, אני קנאי וסליחה שנפלת לי דווקא בחולשות שלי, שזה פוגע באקדמיה.

<שי צ'רני: אתה משכנע פה את המשוכנעים.

<שי צ'רני: אני באה מ- - -

יעקב מרגי: לא.

יעקב מרגי: יש פה אוזניים שלא משוכנעות.

<שי צ'רני: אני הסטודנטים.

<שי צ'רני: <קריאה:> זו הנחייה מלמעלה.

<שי צ'רני: בדיוק.

<שי צ'רני: דווקא שאנחנו באים כסטודנטים וכסטודנטים - - -

יעקב מרגי: ור"ה, מל"ג אני לאוזניים שלך, די, מספיק, כל דיון זה ככה.

יעקב מרגי: כשהיא תסיים.

<שי צ'רני: רק מה שרציתי להגיד ,

<שי צ'רני: שאנחנו כסטודנטים נלחמים על זה ואנחנו מעלים את זה על בסיס קבוע.

<שי צ'רני: אבל אם תהייה הוראה מלמעלה אז המלחמה הזאת תהייה הרבה יותר פשוטה לנו.

<דבורה מילגרוס: בלי להתחיל לנאום את נאומי חופש האקדמי וכו', אני יודעת, מל"ג יגידו כרגולטור של המערכת - - -

יעקב מרגי: תעשי טובה לעצמך, אל תנאמי את נאום החופש האקדמי.

<דבורה מילגרוס: לא.

<דבורה מילגרוס: לא.

<דבורה מילגרוס: אני אומרת שלא.

<דבורה מילגרוס: אני עונה נורא בפשטות.

<דבורה מילגרוס: אני אומרת שברוב האוניברסיטאות, אוניברסיטאות אני שוב מזכירה, יש מה שקרוי 'פעילות חברתית'.

<דבורה מילגרוס: כמובן ששירות המילואים הוא חלק מהעניין הזה.

<דבורה מילגרוס: - - -

יעקב מרגי: וזה מקנה נקודות זכות?

<דבורה מילגרוס: בהחלט כן.

<דבורה מילגרוס: בטכניון - - -

יעקב מרגי: ויש אוניברסיטאות שלא?

<דבורה מילגרוס: יש אוניברסיטאות שבהחלטה פנימית שלהן לא רואות לנכון לתת את קרדיטציה אקדמית לפעילות שהיא לא אקדמית ישירה, בסמכותן לעשות את זה ובריבונותן לעשות את זה.

<דבורה מילגרוס: יש אוניברסיטאות לא מעטות, אפשר לומר רוב האוניברסיטאות המחקר בישראל רואות בפעילות חברתית משהו שהוא חשוב מאוד ובא לידי ביטוי גם בקרדיטציה האקדמית.

יעקב מרגי: אני אהבתי את הדגש שלך על סמכותן לא לתת.

יעקב מרגי: לפעמים במקדש הזה, בקנאות הזאת של החופש האקדמי אתם מאלצים אותנו המחוקקים לגעת לכם בזה.

יעקב מרגי: אני אומר לכם בצורה חד משמעית, אני לא חי טוב עם זה שסטודנט אחד מקבל ואחד לא מקבל, לא מעניין אותי.

יעקב מרגי: אני אוביל פה לחץ חקיקתי ואז כולם יגידו: 'מה פתאום, לא בחקיקה, בואו נעשה פגישה'.

יעקב מרגי: המלצות מטבען הן נשארות בגדר המלצה, רוצים לוקחים לא רוצים לא לוקחים.

יעקב מרגי: לכן אני חושב, מל"ג, זה לא בשמיים.

יעקב מרגי: מה ביקשנו?

יעקב מרגי: יש לכם חופש פעולה כמעט מלא, אוטונומיה בקטע הזה.

יעקב מרגי: להשוות, תקבעו ששתיים יותר מדי, תקבעו אחת.

יעקב מרגי: סתם אני אומר, אבל שיהיה לכולם.

יעקב מרגי: קבעתם שתיים-שלוש, מה שנותנים ואני לא יודע מה נותנים, תשבו על המדוכה ותראו מה לא פוגע בחופש האקדמי בר-מינן ומה לא פוגע באיכות הסטודנט והתואר.

יעקב מרגי: נכניס גם את התואר כדי שתרגישו.

יעקב מרגי: אני מבקש את האיזונים הנדרשים.

יעקב מרגי: לפעמים אנחנו קנאים על מה שלא צריך.

יעקב מרגי: יש מושג שאומר 'מדקדקים בחזמה' זה בהלכות שבת.

יעקב מרגי: בבקשה לפני סיכום, הגעת לירושלים.

<דוד לאור: לצערי לא הגיעו הרבה נציגים של המכללות.

<דוד לאור: אני מציג את מדרשת פיינברג שהיא הזרוע האקדמית של מכון ויצמן, אנחנו גוף לא גדול וגם לא מלמדים תואר ראשון אלא רק תארים מתקדמים.

<דוד לאור: אני יכול להגיד שאצלנו במדרשת פיינברג בהחלט רואים את השירות במילואים אלמנט מאוד מאוד חשוב.

<דוד לאור: בהחלט מעודדים סטודנטים - - -

יעקב מרגי: מה זה מדרשת פיינברג ומה זה מכון ויצמן?

<דוד לאור: זו הזרוע האקדמית למדע ברחובות.

<דוד לאור: בעצם אחראית לכל נושא הלימודים של הסטודנטים.

<דוד לאור: אצלנו כל הסטודנטים לומדים במלגה מלאה ואז הם ממשיכים לקבל מלגה גם כשהם נמצאים בשירות מילואים פעיל.

<דוד לאור: מקבלים הארכה למועדי דוחות התקדמות ותזות, הארכה אוטומטית לפי ימי המילואים שהם ממלאים בשנה.

<דוד לאור: אם הם לא יכלו להגיע למבחן בשל שירות מילואים כמובן זכות למועדי ב' באופן אוטומטי.

<דוד לאור: אלו הדברים שהם רלוונטיים לגבי הסטודנטים אצלנו.

<דוד לאור: כל הדברים כאמור נעשים באופן אוטומטי ללא צורך בוועדות ולא שום דבר אחר.

יעקב מרגי: תודה רבה.

יעקב מרגי: אני רוצה לסכם.

יעקב מרגי: ות"ת/מל"ג רוצים להוסיף משהו?

יעקב מרגי: חשבתי שאולי אתם לוקחים את הכפפה.

יעקב מרגי: עכשיו תהיו נדיבים.

יעקב מרגי: אתה יודע, יש אמירה כאן בכנסת, 'כשאדם מגיע לשלטון חייב להיות נדיב'.

יעקב מרגי: פה נתנו, ויתרנו הרשות המחוקקת, הרשות המבצעת.

יעקב מרגי: אפילו הרשות השופטת נתנה לכם אוטונומיה, "אל תגיעו במשיחי".

יעקב מרגי: חשבתי תהיו נדיבים, אתם ריבון, בהגדרה מסוימת אתם ריבון.

יעקב מרגי: השלטון חייב להיות נדיב.

<נדב שמיר: אני רק אגיד שהכללים האלה באמת משאירים פה שיקול דעת.

<נדב שמיר: למעשה מה שהם אומרים הוא שמוסד שנותן נקודות זכות על פעילות חברתית רשאי לתת גם על פעילות של מילואים.

<נדב שמיר: על הכללים האלה ישבה ועדה הרבה זמן וזה מה שהיא החליטה.

<נדב שמיר: מה שאנחנו יכולים לעשות, שמענו את הדברים - - -

יעקב מרגי: לא.

יעקב מרגי: אני אגיד לך משהו, תקשיב טוב ששמעת ואני אתן לך לסיים.

יעקב מרגי: אני מנווט את זה כדי שיקבלו החלטה.

יעקב מרגי: שירות מילואים לא פעילות חברתית?

יעקב מרגי: אז תגידו שזו לא פעילות חברתית.

יעקב מרגי: החליטו שכן ואתה מאפשר, אז זו פעילות חברתית.

יעקב מרגי: בינינו זה גם - - -

<נדב שמיר: אני מבטיח שאני אעביר את דברים.

יעקב מרגי: יפה.

יעקב מרגי: לי בכלל יש תסכולים עם אנשי המל"ג ואתה יודע למה, שולחים לנו פה את הגורמים המקצועיים שעושים את העבודה אבל לא מקבלים את ההחלטות.

יעקב מרגי: אלה שמקבלים את ההחלטות נמצאים באיזה מגדל שן, אפילו את הדמות שלהם כמעט ולא מכירים.

יעקב מרגי: עוד מעט יעשו כמו ב"מוסד", מטושטשים.

יעקב מרגי: אנחנו לא ראינו אותם אף פעם.

יעקב מרגי: יש לי פגישה עם החדשה.

יעקב מרגי: מזל שהיא חדשה כי הישנה, מפגש העליונים עם התחתונים זה קשה.

יעקב מרגי: החדשה הסכימה.

יעקב מרגי: לסיכום: הוועדה מודה לכל מי שהגיע לדיון.

יעקב מרגי: אני חושב שמערך המילואים במדינת ישראל חשוב מאוד.

יעקב מרגי: הליבה.

יעקב מרגי: חלק גדול ממנה הוא גם ציבור הסטודנטים שגם ככה נושא על גבו מטלות רבות ומעמסה כספית כלכלית לא קלה.

יעקב מרגי: אין לנו אלא לברך על החוק שחוקק בעניין זכויות הסטודנטים שמשרתים במילואים.

יעקב מרגי: הוועדה קוראת למל"ג ליצור מצב שוויוני בין האוניברסיטאות והמכללות בנושא הקלות למשרתי המילואים.

יעקב מרגי: להפוך את נקודות הזכות מהמלצה לחובה.

יעקב מרגי: הוועדה רואה בחומרה את אי יישום הרפורמה של המכינות הקדם אקדמיות.

יעקב מרגי: אני קורא למל"ג להוביל, לא לחכות שתהייה הסכמה כי לא תהייה הסכמה.

יעקב מרגי: אני קורא להוביל כדי לגמור את הסגה הזו שנקראת 'יישום הרפורמה'.

יעקב מרגי: שוב תודה.

יעקב מרגי: כולנו תקווה שאכן חיילי המילואים יישארו באוניברסיטאות ובקמפוסים של האוניברסיטאות והמכללות ולא ידרשו לצווי 8 או למילואים מאורכים ו"איש את רעהו יעזרו" בעזרת ה'.

יעקב מרגי: תודה רבה.

יעקב מרגי: הישיבה נעולה.